paragraph_text: U vrijeme osamostaljenja Hrvatske, postaje 1991. godine pomoćnik ministra trgovine za sektor vanjske trgovine, a na poslovima gospodarske diplomacije nastavlja od 1993. do 1996. godine raditi u Veleposlanstvu RH u - iz jugoslavenskog mu vremena poznatom - Kairu. Od 1996. do 1997. godine opet je na istovrsnim poslovima u Veleposlanstvu RH u Ankari, odakle se vraća u Zagreb, gdje je od 1997. do 2000. godine pomoćnik ministra gospodarstva u Upravi međunarodnih gospodarskih odnosa.